Diari Oficial de la Generalitat Valenciana


Sumari del DOGV 1290, del 25-04-1990 (1990/801118)

ORDRE de 19 de febrer de 1990, de la Conselleria de Cultura, Educació i Ciència, per la qual es convoquen cursos d'especialització en idiomes moderns per a professors i professores d'Educació General Bàsica de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1290

Data del DOGV
:   25-04-1990

Secció del DOGV
:   AUTORITATS I PERSONAL

Número del document
:   1990/801118


Data del document
:   19-02-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 19 de febrer de 1990, de la Conselleria de Cultura, Educació i Ciència, per la qual es convoquen cursos d'especialització en idiomes moderns per a professors i professores d'educació general bàsica de la Comunitat Valenciana.  
Dins del pla de formació permanent del professorat que aquesta Conselleria de Cultura, Educació i Ciència du a terme, la formació del professorat que imparteix els idiomes moderns ha rebut des de fa anys una atenció prioritària, per mitjà de convocatòries específiques d'ajudes per a l'assistència a cursos de perfeccionament lingüístic i metodològic.  
A aquestes convocatòries han concorregut professors i professores que volien perfeccionar la seua competència lingüística i metodològica, i que, en uns casos, ja eren especialistes en l?idioma en qüestió, i en altres, no tenien la titulació d'especialistes, però que, davant la demanda del sistema educatiu, es trobaven impartint aleshores classes d?anglès o francès al seu centre d?ensenyament. Per a aquest últim professorat, que des de fa temps s'ha responsabilitzat en el centre de la docència dels idiomes moderns, s'ha cregut convenient arbitrar un procediment perquè puga obtenir la titulació d'especialista i siga avalada de manera oficial la qualitat de la seua docència.  
Per tot això i fent ús de les competències que em confereix l?article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Es convoquen 120 places per a cursos d'especialització en idiomes moderns que a continuació s'indiquen, destinats a professors i professores numeraris que presten serveis en centres públics d'EGB, de la Comunitat Valenciana, i se'n reserva el 10% de les places a professors i professores d'EGB de centres concertats.  
a) Anglés: 4 cursos  
b) Francés: 2 cursos  
Article segon  
S'aproven les bases per què es regeix aquesta convocatòria, que s'inclouen com a annex en aquesta Ordre.  
DISPOSICIONS FINALS  
Primera  
Per a possibilitar l'adequat desplegament i execució d'aquesta Ordre, es faculta els directors generals competents per raó de matèria a dictar les disposicions que calguen per a la seua aplicació.  
Segona  
Aquesta Ordre entrarà en vigor l?endemà de la publicació en el Diari Oficial de la Generalitat Valenciana.  
València, 19 de febrer de 1990.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX  
Bases per les quals es regeix la present convocatòria  
Primera. Organització dels cursos.  
L?organització dels cursos correspondrà a la Direcció General d'Ordenació i Innovació Educativa.  
La Conselleria de Cultura, Educació i Ciència establirà els convenis oportuns amb les Universitats de València i Alacant per a la realització d'aquests cursos.  
Segona. Objectius i característiques dels cursos.  
L?objectiu d?aquests cursos és l'aprofundiment en els aspectes lingüístics i didàctics de l?idioma modern objecte de l?especialització.  
Els cursos tindràn lloc al llarg de l'any 1990-91 i constaran de les següents fases:  
Fase A, de formació. Comprendrà 240 hores en horari lectiu.  
Fase B, de pràctiques i formació didàctica. Comprendrà 80 hores en funció de treballs en seminaris permanents.  
Fase C, de consolidació de la competència lingüística i metodològica de 100 hores de durada, al país de la llengua del qual és objecte del curs.  
Tercera. Requisits dels aspirants.  
Podrà concórrer a aquesta convocatòria el professorat d?educació general bàsica numerari i de centres concertats que es trobe en activitat en centres de la Comunitat Valenciana i que no tinga l?especialitat en l?idioma que sol·licita. Seran requisits necessaris per a la selecció definitiva:  
a) Haver impartit durant 3 cursos, pel cap baix, l?idioma en què es vol especialitzar.  
b) Presentar document que justifique el compromís del Consell Escolar perquè es puga realitzar la fase pràctica al centre.  
c) Justificar documentalment un nivell previ de coneixement de l'idioma en qüestió, equivalent a unes 300 hores.  
d) Superar la prova inicial fixada per cada universitat per a accedir al curs.  
Quarta. Selecció de les sol·licituds.  
La convocatòria serà resolta per una comissió presidida pel director general d'Ordenació i Innovació Educativa o per la persona en qui delegue, i composta per:  
- El cap del Servei de Formació del Professorat o, si no, un cap de servei de la Direcció General d'Ordenació i Innovació Educativa, designat pel director general.  
- El director del curs.  
- Un director d'un centre de professors, designat pel director general d'Ordenació i Innovació Educativa.  
- Un especialista en la didàctica de l'idioma en qüestió, designat pel director general d'Ordenació i Innovació Educativa.  
- El cap del Programa d'Innovació i Reformes Experimentals o persona en qui delegue.  
Actuarà com a secretari de la Comissió, amb veu però sense vot, un funcionari de la Direcció General d'Ordenació i Innovació Educativa.  
A les reunions de la Comissió podrà assistir un representant de cadascun dels sindicats que formen part de la Mesa Sindical Sectorial d'Educació, amb veu però sense vot.  
La Comissió efectuarà la selecció prioritzant les sol·licituds de les professores i els professors que no tinguen algunes de les especialitats establertes per als nivells d'EGB i Pre- Escolar o que, tot i tenir alguna especialització, es troben impartint actualment classes en l?idioma l?especialització del qual sol·liciten.  
Així mateix, es consideraran preferents les propostes del Consell Escolar d'un centre que aconsellen l?especialització d'una professora o un professor amb destinació definitiva en aquest.  
Igualment la Comissió considerarà com a preferent el fet d'haver participat en activitats de perfeccionament i en projectes d'innovació educativa.  
La Comissió pre- seleccionarà els professors i professores que complesquen els requisits i establirà un ordre de prioritats segons els criteris indicats anteriorment. La selecció definitiva es farà a la vista dels resultats obtinguts en la prova inicial fixada per cada universitat.  
La relació de seleccionats es farà pública a la Conselleria de Cultura, Educació i Ciència, als Serveis Territorials de Cultura i Educació i als centres de professors, i hi haurà un termini de 5 dies hàbils per a fer reclamacions. Una volta resoltes les reclamacions es farà pública mitjançant Resolució de la Direcció General d'Ordenació i Innovació Educativa, la llista definitiva de professors i professores admesos i es confeccionarà una llista d?espera.  
Els aspirants que figuren en aquesta llista seran cridats segons l?ordre en què hi apareguen, si es produeix alguna baixa o renúncia entre els professors i les professores inicialment admesos.  
Cinquena. Formalització i termini de les sol·licituds.  
Les sol·licituds s'hauran de presentar al Registre General de la Conselleria de Cultura, Educació i Ciència, als Serveis Territorials de Cultura i Educació o als centres de professors sense perjudici del que disposa l'article 66 de la Llei de Procediment Administratiu.  
A les sol·licituds s'adjuntarà la documentació següent:  
a) Instància de sol·licitud segons el model que hi ha al final d'aquest annex.  
b) Certificat del director del centre, visat i verificat pel Servei de la Inspecció Tècnica d?Educació corresponent, per a la justificació del requisit a) de la base tercera.  
c) Certificat o document justificatiu expedit per un organisme oficialment facultat en la docència d'idiomes moderns, per a la justificació del requisit c) de la base tercera.  
d) Certificació, en el seu cas, de l'acta de la sessió del Consell Escolar corresponent.  
e) Currículum.  
El termini de presentació de sol·licituds serà d'un mes a partir de l'entrada en vigor d'aquesta Ordre.  
Sisena. Retirada de documentació.  
" documentació presentada pels concursants podrà retirar-se del Servei de Formació del Professorat, de la Direcció General d'Ordenació i Innovació Educativa, durant els 2 mesos següents a la publicació de la Resolució en el Diari Oficial de la Generalitat Valenciana, directament per l?interessat o per la persona degudament autoritzada. Transcorregut aquest termini, es perdrà tot dret sobre aquesta.  
Setena. Condicions de participació.  
Les condicions de participació del professorat seleccionat seran les següents:  
a) La matricula i l'assistència als cursos serà gratuïta.  
b) En els períodes intensius de la fase A, el professorat seleccionat serà eximit de docència, i, per això, la Conselleria de Cultura, Educació i Ciència nomenarà els substituts que calguen.  
c) El professorat participant en aquests cursos està obligat a assistir i a realitzar les activitats programades incloses les que puguen fer-se en el seu horari no lectiu o durant el període de vacances escolars.  
d) El professorat que no supere la fase A del curs no podrà accedir a les fases següents: la qualificació global serà d'apte o no apte.  
e) El professorat que supere el curs obtindrà el diploma d'especialista en l?idioma corresponent expedit per la universitat amb què s'ha establert el conveni. La Conselleria de Cultura, Educació i Ciència realitzarà els tràmits necessaris per a l?homologació d'aquest diploma pel Ministeri d'Educació i Ciència.  
Vuitena. Continguts dels cursos  
a) Continguts lingüístics:  
- El sistema fonològic de la llengua anglesa o francesa aplicat a l?ensenyament- aprenentatge d?aquesta. Dificultats pròpies de la discriminació i de l?emissió orals del castellanoparlant.  
- Estructura de la llengua anglesa i francesa: Morfologia i sintaxi. Dificultats específiques del castellanoparlant.  
- Aspectes semàntics de la llengua anglesa o francesa. Lèxic i contextos i actes de la parla.  
b) Continguts didàctics:  
- Les llengües en l?EGB i el lloc dels idiomes moderns en aquesta etapa educativa.  
- Aportacions de les ciències del llenguatge i de les de l?educació a l?ensenyament- aprenentatge del francès o l?anglès. Anàlisi de diferents mètodes i enfocaments amb especial atenció a les investigacions més recents.  
- La llengua oral i la llengua escrita: elements que intervenen en la recepció i la producció. Tècniques de codificació i descodificació de missatges orals i escrits. Les destreses integrades.  
- La llengua anglesa o francesa en la comunicació: Estructures gramaticals i funcions comunicatives. L?ús d'àudio- visuals i materials de suport.  
e) Seminari permanent:  
- Elaboració d'una programació d'idioma modern per al cicle superior d'EGB i posada en pràctica d'aquesta.  
 Model de sol·licitud  
Cognoms   
Nom   
Sol·licita prendre part en la convocatòria de cursos d?especialització en idiomes moderns de francès i anglès, segons l?Ordre de 1990, de la Conselleria de Cultura, Educació i Ciència. (DOGV número )  
1. Idioma elegit:  
Francès   
Anglès   
2. Dades personals:  
Cognoms   
Nom DNI   
Tel Adreça   
CP Localitat   
3. Dades professionals:  
NRP Centre   
Adreça CP   
Localitat Tel.   
Curso especialitat que imparteix   
   
Anys d?experiència docent impartint l?idioma sol·licitat.  
4. Index dels documents que s'hi adjunten.  
 , a de de 1990.  
Signat  
SR. DIRECTOR GENERAL D'ORDENACIO I INNOVACIO EDUCATIVA